rejauldu/bengali-wikipedia huggingface dataset:
ইম্ফল বিমানবন্দর  গুয়াহাটি পর ভারতের উত্তর-পূর্ব ভারতের দ্বিতীয় আন্তর্জাতিক বিমানবন্দর এবং গুয়াহাটি ও আগরতলা পর উত্তর-পূর্ব ভারতের তৃতীয় বৃহত্তম বিমানবন্দর। এটি রাজা তিকেন্দ্রজীতের নামে পরিচিত। মণিপুরের রাজধানী শহর ইম্ফলের থেকে ৮ কিলোমিটার দক্ষিণে অবস্থিত ইম্ফল আন্তর্জাতিক বিমানবন্দর উত্তর-পূর্বাঞ্চলীয় ভারতের সঙ্গে যুক্ত করেছে কলকাতা, দিল্লি, বেঙ্গালুরু এবং মিয়ানমারের মান্দালয় শহর সহ বহু বড় বড় শহরকে। এআইএক্স কানেক্ট, এয়ার ইন্ডিয়া, ইন্ডিগো এবং অ্যালায়েন্স এয়ার বিমানবন্দরটি থেকে উড়ান পরিচালনা করে বড় বড় শহর ও আঞ্চলিক বিমানবন্দরগুলি, যেমন আগরতলা, শিলচর, আইজল ও যোরহাট। ইম্ফল আন্তর্জাতিক বিমানবন্দর ভারতীয় বিমানবন্দর কর্তৃপক্ষের প্রশাসনিক নিয়ন্ত্রণাধীন।   অত্যাধুনিক কার্গো টার্মিনাল  উত্তর-পূর্বাঞ্চলীয় রাজ্য মনিপুরের রাজধানীতে অবস্থিত ইম্ফল বিমানবন্দরে অত্যাধুনিক কার্গো টার্মিনাল নির্মাণ করবে ভারতীয় বিমানবন্দর কর্তৃপক্ষ (এ এ আই)।  এএআই ভারত সরকারের বাণিজ্য ও শিল্প মন্ত্রণালয়ের ‘রফতানি প্রকল্পের জন্য বাণিজ্য পরিকাঠামো’ (টি আই ই এস) এর আওতায় গ্র্যান্ট-ইন-এইড অর্জন করার পর ইম্ফল বিমান বন্দরে সুসংহত কার্গো টার্মিনাল নির্মাণের কাজ শুরু করবে।  মনিপুর সরকার বাণিজ্য ও শিল্প মন্ত্রণালয়ের এ এস আই ডি ই প্রকল্পের আওতায় ইম্ফল বিমানবন্দরের তুলিহালে একটি ‘রফতানি আমদানি কার্গো টার্মিনাল’ (ই আই সি টি) প্রতিষ্ঠা করার পরিকল্পনা করেছে।  প্রস্তাবিত অত্যধিক কার্গো টার্মিনালটি হস্তশিল্প সামগ্রী ও সহজে পচনশীল মালপত্র রফতানির ক্ষেত্রে গতি আনবে বলে মনে করা হচ্ছে।  এটা দেশের উত্তর-পূর্বাঞ্চলে কর্মসংস্থানের সুযোগ সৃষ্টিতেও সহায়তা করবে। যা এই অঞ্চলের অর্থনৈতিক বিকাশের উন্নতি সাধনে সহায়তা করবে। পাশাপাশি ই আই সি টি দক্ষিণ ও দক্ষিণ-পূর্ব এশিয়ার সঙ্গে উত্তম যোগাযোগ ব্যবস্থা স্থাপনে সহায়তা করবে বলেও মনে করেন তারা।  কার্গো টার্মিনালটির নির্মাণ ব্যয় ধরা হয়েছে ১৬ কোটি ২০ লাখ টাকা। এর বাইরে বাণিজ্য ও শিল্প মন্ত্রণালয় টি আই ই এস-এর আওতায় ১২ কোটি ৯৬ লাখ টাকা অনুমোদন দিয়েছে।  প্রযুক্তিগত বিবরণ  ইম্ফল বিমানবন্দরে একটি ০৪/২২ ভিত্তিক ২,৭৪৬ মিটার দীর্ঘ রানওয়ে রয়েছে। এয়ারফিল্ডটি রাতে লিজিং সুবিধাগুলির পাশাপাশি ডিভিওআর / ডিএমই এবং একটি এনডিবি মত ন্যাভিগেটর সুবিধা দিয়ে সজ্জিত। আইওএফ দ্বারা পাইওনিয়ার এয়ার ট্র্যাফিক কন্ট্রোল পরিচালিত হয়। বিমানবন্দরটি এ৩২০ ও বোয়িং ৭৩৭ বিমান পরিচালনা করতে সক্ষম।  টার্মিনাল  টার্মিনালের অ্যাপ্রনে এটিআর ৭২সহ এ৩২০ ও বোয়িং ৭৩৭ বিমান রাখার ব্যবস্থা ছিল। টার্মিনালে প্যাসেঞ্জার লাউঞ্জ, এয়ার ট্র্যাফিক, স্ক্রু এবং পাইলটদের রেস্ট রুম, প্রয়োজন মত রেস্তরা, রিফ্রেশমেন্ট কাউন্টার রয়েছে।   বিমান সংস্থা এবং গন্তব্য    তথ্যসূত্র    বহিঃসংযোগ    Imphal Airport at the Airports Authority of India  বিষয়শ্রেণী:মণিপুরের বিমানবন্দর বিষয়শ্রেণী:ভারতে দ্বিতীয় বিশ্বযুদ্ধের স্থান বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
চিশতী () হলো আফগানিস্তান, বাংলাদেশ, পাকিস্তান এবং ভারতের একটি পারিবারিক নাম। পারিবারিক নামটি চিশতিয়া তরিকার সুফি খাজা মইনুদ্দিন চিশতীর বংশকে ইঙ্গিত দেয়।  এই নামটি কখনোও কখনোও “চিশতি” হিসেবেও বানান করা হয়।  উল্লেখযোগ্য ব্যাক্তি  মইনুদ্দিন চিশতী, সুফি  ইসলাম খাঁ চিশতী, বাংলার মুঘল গভর্নর  মুকাররম খান চিশতী, বাংলার মুঘল গভর্নর  তথ্যসূত্র  বিষয়শ্রেণী:পদবিসমূহ বিষয়শ্রেণী:ভারতীয় পদবি বিষয়শ্রেণী:আরবি ভাষার উপাধি
কাউখালী সরকারি মহাবিদ্যালয় বাংলাদেশের পিরোজপুর জেলার কাউখালী উপজেলার অন্তর্গত একটি সরকারি শিক্ষাপ্রতিষ্ঠান। ১৯৭২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।   বিবরণ  কলেজটি ১৯৭২ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৪ সালে বি.এ(পাস) কোর্স ও ২০১৫ সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়।  তথ্যসূত্র    বহিঃসংযোগ   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কাউখালী উপজেলা, পিরোজপুর
গ্র্যান্ড হোটেল যেটি এখন ওবেরয় গ্র্যান্ড নামে পরিচিত, সেটি কলকাতার ধর্মতলায় জওহরলাল নেহেরু রোডের ওপর অবস্থিত, আগে যার নাম ছিল চৌরঙ্গী রোড। এটি ব্রিটিশ যুগের একটি মার্জিত ভবন এবং কলকাতায় একটি বিখ্যাত হেরিটেজ বিল্ডিং। এই হোটেলের মালিক হলেন ওবেরয় হোটেলস এন্ড রিসর্টস।  ইতিহাস হোটেল টি এখন যেই সাইট এ দাঁড়িয়ে আছে, সেটা উনিশ শতকের প্রথম দিকে একজন কর্নেল গ্র্যান্ড সাহেব এর ব্যক্তিগত বসবাস হিসাবে ১৩ নং চৌরঙ্গী রোড এ তৈরী করা হয়েছিল| ঘর টি পরে মিসেস অ্যানি মংক এর দ্বারা একটি বোর্ডিং বাড়িতে রূপান্তরিত হয় যিনি, পরে তার ব্যবসা প্রসারিত করার জন্য ১৪, ১৫ এবং ১৭ নাম্বার কে এর মধ্যে অন্তর্ভুক্ত করেছিলেন| ১৬ নম্বর চৌরঙ্গী একটি থিয়েটার এর দখলে ছিল যার মালিক এবং পরিচালক ছিলেন এরাথুন স্টিফেন নামক এসফাহন থেকে আসা একজন আর্মেনিয়ান| ১৯১১ সালে যখন সেই থিয়েটার পুড়ে যায়, তখন এটা স্টিফেন কেনা এবং সময়ের সাথে, এই সাইট টাকে পুনর্নির্মাণ করে এখনকার আধুনিক হোটেল এর মত করে তোলে| একটি অসংযত নব্যধ্রুপদী ধরনে নির্মিত এই হোটেল টি শীঘ্রই কলকাতার ইংরেজ জনসংখ্যার মধ্যে একটি জনপ্রিয় স্পট হয়ে ওঠে| এটা পরিচিত ছিল, বিশেষ করে তার বার্ষিক নববর্ষের পার্টি জন্য, সাথে বরফ শ্যাম্পেন এবং দামী উপহার এর জন্য এবং নৃত্যশালায় বারোটা বাচ্চা শূকর মুক্তি করার জন্য| যিনি একটি বাচ্চা শূকর ধরবে, সেটা তার হয়ে যাবে|  ১৯৩০ সালে, স্টিফেন এর মৃত্যুর কিছু পরে, কলকাতার একটি টাইফয়েড মহামারি তে হোটেলে ছয় জনের মৃত্যু হয়| হোটেলে এর নিষ্কাশন ব্যবস্থার উপর সন্দেহ হয়েছিল এবং সেটি ১৯৩৭ সালে বন্ধ হয়ে যায়| এই সম্পত্তি টি মোহন সিং ওবেরয় লিজ নেন যিনি ১৯৩৯ সালে হোটেল টি পুনরায় খোলেন এবং ১৯৪৩ সালে সরাসরি সম্পত্তি টা কিনে নেন|  হোটেল টির প্রধান লিফট হয় দ্বিতীয় বিশ্বযুদ্ধের সময় যখন আন্দাজ ৪০০০ সৈন্য এখানে থাকত এবং নিয়মিত পার্টি করত| হোটেলে মার্কিন নৌ বল এর মত ঘটনা তখনকার সময়ের দর্শক দের কথা মনে করিয়ে দেয়|  সুবিধা ওবেরয় গ্র্যান্ড হলো ব্যবসায়িক এবং অবসর ভ্রমণকারীদের জন্য একটি সূক্ষ্ম হোটেল যেখানে মিটিং রুম, সাচিবিক এবং কুরিয়ার সার্ভিস, ফটোকপিয়ার, ফ্যাক্স, ইন্টারনেট, ইমেল এবং নথি বাঁধাই এর মতন আধুনিক সুবিধার সঙ্গে সজ্জিত একটি ২৪ ঘণ্টা খোলা বিজনেস সেন্টার উপলব্ধ আছে| অন্যান্য সুযোগ সুবিধার মধ্যে অন্তর্ভুক্ত ২৪ ঘণ্টা প্রহরী সেবা, কেনাকাটা বিকল্প, 24 ঘণ্টা লন্ড্রির, মুদ্রা বিনিময়, খানসামা, ভ্রমণ ডেস্ক এবং ব্যাপক নিরাপত্তা ব্যবস্থা| দর্শনীয় নৃত্যশালা টি রিসেপশন এর জন্য আদর্শ এবং ৮০০ জন পর্যন্ত গেস্ট দের ব্যবস্থা করতে পারে| ডাইনিং অপশন এর মধ্যে অন্তর্ভুক্ত বুফে ব্রেকফাস্ট এবং লাঞ্চ আন্তর্জাতিক রান্নার জন্য লা টেরেস, থাইল্যান্ড এর খাঁটি স্বাদ এর জন্য বান থাই এবং ডিনার এর আগে বা পরে শিথিলকরণ এর জন্য চৌরঙ্গী বার| এছাড়াও ২৪ ঘণ্টা ঘরের মধ্যে ডাইনিং ব্যবস্থা ও প্রদান করা হয়|  পুরস্কার  Top Hotels in India ... Zagat Survey, Top International Hotels, Resorts and Spas 2005  Best Business Hotel in Asia: Nominated ... International Business Asia and CNBC  Best Hotel in the Five Star Deluxe Category in Eastern India ... Department of Tourism, Government of West Bengal   তথ্যসূত্র   বিষয়শ্রেণী:কলকাতার হোটেল
{{safesubst:db-deleted |namespace     =  |target        =  |nowelcome     =  |header        =  |header-text   =  |wizard        = yes |text          = : নিবন্ধটি দ্রুত অপসারণ করা হয়েছে। দ্রুত অপসারণের বিচারধারার নি১১ ধারার অধীনে এটি করা হয়েছে, কারণ মনে হয়েছে নিবন্ধটি নিবন্ধ-প্রণেতা বা তার ব্যক্তিগতভাবে পরিচিত কারও উদ্ভাবিত/আবিষ্কৃত/বানোয়াট। এবং কীভাবে বা কেন বিষয়টি একটি বিশ্বকোষের জন্য গুরুত্বপূর্ণ বা তাৎপর্যপূর্ণ অর্থাৎ বিষয়টি নিয়ে কেন একটি নিবন্ধ অন্তর্ভুক্ত করা উচিত তা স্পষ্ট করা হয়নি। দ্রুত অপসারণের বিচারধারা অনুযায়ী, এরূপ নিবন্ধ যেকোনো সময় অপসারিত হতে পারে। |rfudlink=no }}
কপিলা ইন্ডাকা বীরাক্কোডি বিজেগুণবর্ধনে (; জন্ম: ২৩ নভেম্বর, ১৯৬৪) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৮ থেকে ১৯৯২ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।List of Sri Lanka Test Cricketers  ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন কপিলা বিজেগুণবর্ধনে।   প্রথম-শ্রেণীর ক্রিকেট  ১৯৮৬-৮৭ মৌসুম থেকে ১৯৯২-৯৩ মৌসুম পর্যন্ত কপিলা বিজেগুণবর্ধনের প্রথম-শ্রেণীর খেলোয়াড়ী জীবন চলমান ছিল। ধীর স্থির লয়ে মিডিয়াম পেস বোলিং করতেন। যখন জাতীয় দলে খেলার সুযোগ পেয়েছেন, তখনি তিনি যথাসাধ্য নিজেকে মেলে ধরার চেষ্টা করেছেন। আন্তর্জাতিক পর্যায়ের খেলা পেস বোলিং করে সফলতা পাননি। নিখুঁত নিশানা ও বলকে নিয়ন্ত্রণে রাখতে না পারার কারণে ব্যাটসম্যানদের কাছে তার বোলিং বেশ মার খান। এক পর্যায়ে দল নির্বাচকমণ্ডলী কেবলমাত্র একদিনের আন্তর্জাতিকে উপযোগী হিসেবে দলে রাখেন।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্ট ও ছাব্বিশটি একদিনের আন্তর্জাতিকে অংশগ্রহণ করেছেন কপিলা বিজেগুণবর্ধনে। ২২ আগস্ট, ১৯৯১ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরফলে, শ্রীলঙ্কার ৫০তম টেস্ট ক্যাপধারীর সম্মাননা পান। এরপর, ২ জানুয়ারি, ১৯৯২ তারিখে ফয়সালাবাদে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি। ১৯৯২ সালের ক্রিকেট বিশ্বকাপে অংশ নেন।  ওডিআই অভিষেকে পাকিস্তানের বিপক্ষে ৮ ওভারে ২/২৯ বোলিং পরিসংখ্যান গড়ে দলকে জয় এনে দেন। ১৯৯১ সালে দলের সাথে ইংল্যান্ড গমন করেন। সিরিজের একমাত্র টেস্টে তিনি উইকেট শূন্য অবস্থায় মাঠ ছাড়েন। নিজস্ব দ্বিতীয় ও সর্বশেষ টেস্টে পাকিস্তানের বিপক্ষে সুন্দর খেলেন। খেলায় ৯৮ রান খরচায় ৭ উইকেট পান। দ্বিতীয় ইনিংসে ৪/৫১ নিয়ে শ্রীলঙ্কা দলকে স্মরণীয় জয় এনে দেন।   তথ্যসূত্র    আরও দেখুন   শ্রীধরন জগন্নাথন  চম্পকা রামানায়েকে  সিংহলীজ স্পোর্টস ক্লাব  ১৯৯২ ক্রিকেট বিশ্বকাপ দলসমূহ  শ্রীলঙ্কান টেস্ট ক্রিকেটারদের তালিকা  শ্রীলঙ্কান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:কলম্বো ক্রিকেট ক্লাবের ক্রিকেটার বিষয়শ্রেণী:বাসনাহিরা নর্থের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:কলম্বো থেকে আগত ক্রিকেটার
পাকিস্তান রেলওয়ে ক্লাস জেডসিইউ২০ পাকিস্তানের একটি ১৬৭৬ মি.মি. গেজের ডিজেল-বৈদ্যুতিক লোকোমোটিভ শ্রেণী।   প্রস্তুতকারক বিবরণ  চীনের সিআরআরসি জাইয়াং কোম্পানি জাইলোকো এসডিডি২২ মডেল হিসেবে এই শ্রেণির মোট ২৯টি লোকোমোটিভ তৈরি করে, এবং ২০১৪ সাল থেকে এরা রেল পরিষেবায় রয়েছে।   প্রযুক্তিগত বিবরণ  জেডসিইউ২০ যাত্রীবাহী পরিষেবার জন্য নির্মিত। এই লোকোগুলি ২০০০ অর্শ্বশক্তি বিশিষ্ট। প্রাইম মুভার হলো ক্যাটারপিলার টাইপ সি১৭৫-১৬ । এরা ১৪০ কিমি/ঘণ্টা বেগে চলতে পারে।   সংখ্যায়ন  এদেরকে ৬৪০১ থেকে ৬৪২৯ পর্যন্ত সংখ্যায়িত করা হয়।   বৈকল্পিক পন্যবাহী সেবার জন্য, ভিন্ন স্পেসিফিকেশনে এই লোকোমোটিভের অনুরূপ জেডসিইউ৩০ শ্রেণীর লোকো তৈরি করা হয়েছে।   তথ্যসূত্র   বহিঃসংযোগ  পাকিস্তান রেলওয়ের অফিসিয়াল ওয়েবসাইট    সিআরআরসি অফিসিয়াল ওয়েবসাইট    ক্যাটারপিলার অফিসিয়াল ওয়েবসাইট  বিষয়শ্রেণী:পাকিস্তানের ডিজেল লোকোমোটিভ বিষয়শ্রেণী:সিএসআর জাইয়াং লোকোমোটিভ কো. লি. লোকোমোটিভ বিষয়শ্রেণী:২০১৪ সালে প্রবর্তিত লোকোমোটিভ
মুস্তফা বুলেন্ত এচেভিত বা বুলান্ত আজাউয়িদ (; ২৮ মে ১৯২৫ – ৫ নভেম্বর ২০০৬) ছিলেন একজন তুর্কি রাজনীতিবিদ, কবি, লেখক, পণ্ডিত এবং সাংবাদিক,  যিনি ১৯৭৪ থেকে ২০০২ সাল পর্যন্ত চারবার (১৯৭৪, ১৯৭৭, ১৯৭৮-৭৯ এবং ১৯৯৯-২০০২) তুরস্কের প্রধানমন্ত্রী হিসেবে দায়িত্ব পালন করেছেন। ১৯৭০ থেকে ১৯৮০ সাল পর্যন্ত তিনি তুরস্কের রিপাবলিকান পার্টি বা সিএইচপির সভাপতি ছিলেন এবং ১৯৮৯ সালে তিনি বামপন্থী গণতন্ত্রী পার্টি বা ডিএসপির সভাপতি হিসেবে দায়িত্ব নেন।।  লেখক ও কবি হিসেবে বুলেন্ত এচেভিত শুধু রাজনীতিবিদই ছিলেন না বরং একজন লেখক ও কবিও ছিলেন বটে। তিনি রবীন্দ্রনাথ ঠাকুর, টি এস এলিয়ট এবং বার্নার্ড শ'র লেখা তুর্কি ভাষায় অনুবাদ করেন। এছাড়া সংস্কৃত ভাষার পাণ্ডুলিপি, ভগবৎগীতাও তিনি তুর্কি ভাষায় অনুবাদ করেন।  ।  কর্ম   কাব্য  Işığı Taştan Oydum (I Carved Light Out of Stone) (1978)  El Ele Büyüttük Sevgiyi (We Raised Love Hand in Hand) (1997)  রাজনৈতিক  Ortanın Solu (Left of the Center) (1966)  Bu Düzen Değişmelidir (This Order Should Change) (1968)  Atatürk ve Devrimcilik (Atatürk and Revolutionism) (1970)  Kurultaylar ve Sonrası (Party Congresses and After) (1972)  Demokratik Sol ve Hükümet Bunalımı (Democratic Left and Government Crisis) (1974)  Demokratik Solda Temel Kavramlar ve Sorunlar (Basic Definitions and Problems in Democratic Left) (1975)  Dış Politika (Foreign Policy) (1975)  Dünya-Türkiye-Milliyetçilik (World-Turkey-Nationalism) (1975)  Toplum-Siyaset-Yönetim (Society-Politics-Government) (1975)  İşçi-Köylü El Ele (Workers and Peasants Hand in Hand) (1976)  Türkiye / 1965–1975 (Turkey / 1965–1975) (1976)  Umut Yılı: 1977 (Year of Hope: 1977) (1977)  তথ্যসূত্র  বহিঃসংযোগ Siyasetin Şairi, Karaoğlan, Hürriyet, November 2002  A Selection of Ecevit's Poetry   বিষয়শ্রেণী:১৯২৫-এ জন্ম বিষয়শ্রেণী:২০০৬-এ মৃত্যু বিষয়শ্রেণী:তুরস্কের প্রধানমন্ত্রী বিষয়শ্রেণী:২০শ শতাব্দীর সাংবাদিক বিষয়শ্রেণী:প্রজাতন্ত্রী জনতা দলের (তুরস্ক) রাজনীতিবিদ বিষয়শ্রেণী:তুরস্কের উপ-প্রধানমন্ত্রী বিষয়শ্রেণী:তুরস্কের মন্ত্রী বিষয়শ্রেণী:তুর্কি কুর্দি রাজনীতিবিদ বিষয়শ্রেণী:রবীন্দ্রনাথ ঠাকুরের অনুবাদক বিষয়শ্রেণী:প্রজাতন্ত্রী জনতা দলের (তুরস্ক) নেতা বিষয়শ্রেণী:ইস্তাম্বুলের রাজনীতিবিদ বিষয়শ্রেণী:তুরস্কের রাজনৈতিক দলের নেতা
আচ্ছা বুড়া (/ভালো খারাপ) হৃষিকেশ মুখার্জি পরিচালিত এবং দীপক পরাশর প্রযোজিত একটি ১৯৮৩ সালের ভারতীয় বলিউড চলচ্চিত্র। ছবিটি মেমদিদির রিমেক (পুননির্মাণ) ছিল, যা হৃষিকেশ মুখার্জিই আবার পরিচালনা করেছিলেন। প্রধান চরিত্রে ছিলেন রাজ বব্বর ও অনিতা রাজ। এতে আমজাদ খান, রঞ্জিত এবং দিনা পাঠকও মুখ্য ভূমিকায় ছিলেন।   কলাকুশলী     Raj Babbar...রবি লালা  Anita Raj...রিতা রায়  আমজাদ খান...মোহাম্মদ শের খান/কমলরূপ চৌরাশিয়া "শের"  রঞ্জিত...বীর সিংহ/বিনয় সিনহা "বীর"  দিনা পাঠক...রোজি  হরি শিবদাসানি...লালা  ভিজু খোটে...জাগ্গু দাদা  উৎপল দত্ত...দ্বারকাপ্রসাদ মানিকলাল চৌরাশিয়া   সাউন্ডট্র্যাক  গীতিকার রাজেন্দ্র কৃষাণ এবং ইন্দিভারের এবং সুরারোপ করেছেন উষা খান্না।   "আ জাও ইয়াহান" - আশা ভোঁসলে  "কেয়া আইসা হো শক্তি হ্যায়" - আশা ভোঁসলে এবং সুরেশ ওয়াদকর  "সোচা না ভালো বুরা" - জগজিৎ সিং এবং উষা মঙ্গেশকর  "তুম ভি হাঁসো" - আনোয়ার এবং সুরেশ ওয়াদকর   তথ্যসূত্র    বহি সংযোগ      বিষয়শ্রেণী:ভারতীয় চলচ্চিত্রের পুনর্নির্মাণ বিষয়শ্রেণী:১৯৮৩-এর চলচ্চিত্র বিষয়শ্রেণী:১৯৮০-এর দশকের হিন্দি ভাষার চলচ্চিত্র
ডান|থাম্ব|194x194পিক্সেল|আসাফ যেয়নালি  থাম্ব|আসাফ যেয়নালির বাড়ি, বাকু  আসাফ যেয়নালাবদিন অগলু যেয়নালি (আজারবাইজানিঃ Asəf Zeynallı) আবার মাঝে মাঝে উচ্চারিত হয় যেয়নাল্লি (৫ এপ্রিল ১৯০৯, দেরবেন্ট-২৭ অক্টোবার ১৯৩২, বাকু), ছিলেন একজন আজারবাইজানি সুরকার।   প্রাথমিক জীবন  আসাফ যেনালী উদ্যানরক্ষক যেনালাবদিন এবং তার স্ত্রী আসবান্দ এর তৃতীয় সন্তান। তার বাড়ি বিখ্যাত ডেরবেন্টের ঐতিহাসিক নার‍্যিন-কালা এর পরে অবস্থিত। তার জন্মের কয়েক দিনের মাথায় তার বাবা মারা যায় এবং তার মা আসবান্দ, একজন তাঁতী, হয়ে ওঠেন পরিবারের একমাত্র উপার্জনকারী। এছাড়াও তিনি ছিলেন অপেশাদার সংগীতজ্ঞ,  গায়িকা এবং একর্ডিওন বাদক যা তার ছোট ছেলের গানের প্রতি ঝোঁকের অন্যতম উৎস। ১৯১৬ সালে, ৭ বছর বয়সী যেয়নালি ডেরবেন্ট রিয়ালস্খুলে যোগদান করে যা ছিল একটি প্রাথমিক বিদ্যালয় এবং যেখানে তিনি গায়কদলের একজন সদস্য হয়ে ওঠেন। তিনি সেখানে সানাই বাজানো শেখাতেন মাঝে মাঝে আবার স্কুলের বাইরে শৌখিন পাবলিক ব্রাস ব্যান্ডের অনুষ্ঠানগুলোতে অংশগ্রহণ করতেন। ১৯২০ সাল, তার পরিবার আজারবাইজানের বাকুতে চলে আসে যেখানে যেয়নালি একটি মিলিটারি বিদ্যালয়ে তার পড়ালেখা চালিয়ে যান পাশাপাশি সেখানে তিনি ভেঁপু বাজানো শিখেন।    Asaf Zeynally . Axtar.az   অবদান  ১৯২৩ সালে, যেয়নালি নতুন প্রতিষ্ঠিত গানের কলেজে (যা পরবর্তীতে তার নামেই নামকরণ করা হয়) অংশগ্রহণ করেন যেখানে তিনি  বিশিষ্ট সুরকার উযেয়ির হাজিবেয়ভ এর অধীনে শিক্ষা গ্রহণ করেন। সেখানে অধ্যায়নরত অবস্থাতেই তিনি তার প্রথম সুরের কাজ সম্পন্ন করেন যার শিরোনাম ছিল মাহিনি ("গান") এবং একটি ট্রাম্পেট বাজিয়ে তা পরিবেশন করেন। তার এই সুরের পরিবেশন অনেক বিখ্যাত গানের বিশেষজ্ঞ দ্বারা হৃদয়ঙ্গমিত হয় ফলে এই তরুণ সুরকার ঠিক করেন যে তিনি আনুষ্ঠানিক মার্চ- যেমন আঞ্চলিক আজেরি সুরের জন্য সরঞ্জাম ব্যবহার করবেন।  হাজিবেয়ভ কর্তৃক অনুপ্রাণিত হয়ে, যেয়নালি আজারবাইজান স্টেট সংগীত শিক্ষালয় এ সুরকার প্রোগ্রামে যোগদান করেন এবং ১৯২৬ এ উক্ত কলেজ থেকে স্নাতক লাভ করেন। সংগীত রচনার পাশাপাশি, যেয়নালি আজেরি সঙ্গীত ইতিহাসের উপর নিবন্ধন লিখেন যেখানে তিনি প্রধানত হাজিবেয়ভের ঐতিহাসিক আজেরি ঢং এবং পশ্চিম ইউরোপীয় উচ্চাঙ্গ সঙ্গীতের মিলকরণের পদ্ধতি তুলে ধরেন। ১৯৩০ এর প্রথমদিকে, তিনি সেসব বুদ্ধিজীবীদের একজন ছিলেন যাঁরা সোভিয়েতের নিষেধাজ্ঞা টার এর লক্ষ্যের বিরোধিতা করেছিলেন। ১৯২৮ সাল থেকে সঙ্গীত শিক্ষালয় (কনজারভেটরি) কর্তৃক প্রতিষ্ঠিত একটি সঙ্গীত প্রতিষ্ঠানে যেয়নালি শিক্ষা দান করেন। সেখানে তিনি সঙ্গীত তত্ত্ব পড়তেন (গারা গারায়েভ, জভদাথ হাজিয়েভ এবং তোফিগ গুলিয়েভ তার ছাত্র ছিলেন)। ১৯২৯ সালে তিনি সুরের কাজকর্মের শীর্ষে অবস্থান করেন। সেই বছরে তার কাজ গুলোর মধ্যে শিশুদের যন্ত্রসঙ্গীত, সমবেত বাদকদলের জন্য গারাবাঘ শিকাস্তাসি, এবং অন্যান্য আঞ্চলিক সুরে পশ্চিমা সরঞ্জাম যোগ করার জন্য কিছু সুর। ১৯৩১ সালে তিনি উক্ত শিক্ষালয় থেকে স্নাতক লাভ করেন এবং বাকু তুর্কিক লেবার থিয়েটারের প্রধান হিসেবে নিযুক্ত হন। সেখানে তার প্রধান অবদান ছিল বিতর্কিত প্রজ্ঞাপনের জন্য রচিত সঙ্গীত সেভিল।১৯৩২ সালে থিয়েটারটি সফলতার সাথে সেন্ট পিটার্সবার্গ ট্যুর সম্পন্ন করে।       আসাফ যেয়নালি ১৯৩২ সালে, ২৩ বছর বয়সে অসুস্থার কারণে মৃত্যুবরণ করেন, তাই তার পূর্ব পরিকল্পিত বাকুকে উত্‌সর্গ করার জন্য ঐকতান সঙ্গীত সুর করা হয়নি।     বাকু'র আসাফ যেয়নালি মিউজিক স্কুল বর্তমানে তার নাম বহন করছে।    তথ্যসূত্র   বিষয়শ্রেণী:বাংলা-নয় ভাষার লেখা থাকা নিবন্ধ বিষয়শ্রেণী:১৯০৯-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:২০শ শতাব্দীর সুরকার
বুড়ইল ইউনিয়ন বাংলাদেশের বগুড়া জেলার নন্দীগ্রাম উপজেলার একটি ইউনিয়ন। অবস্থান  যোগাযোগ   আয়তন এই ইউনিয়নের মোট আয়তন ৫৬.৩ বর্গকিলোমিটার।  ইতিহাস জনসংখ্যা ২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩০,২৮৮ জন।  প্রশাসনিক কাঠামো এই ইউনিয়নটি ৫২টি গ্রাম ও ৪০টি মৌজা নিয়ে গঠিত। শিক্ষা ব্যবস্থা ইউনিয়নের সাক্ষরতার হার ২৪.৬% হাট-বাজার  জনপ্রতিনিধি ইউনিয়নের বর্তমান চেয়ারম্যান জিয়াউর রহমান জিয়া।  ধর্মীয় উপাসনালয়  দর্শনীয় স্থান  উল্লেখযোগ্য ব্যক্তিত্ব  তথ্যসূত্র
মনু নদী একটি ভারত-বাংলাদেশ আন্তঃসীমান্ত নদী। এটি ভারতের ত্রিপুরা রাজ্যের সখানটাং পর্বতের কাহোসিব চুরার নিচে উৎপত্তি লাভ করে ও উত্তর-পূর্ব দিকে কুমারঘাট ও কৈলাসহরের মধ্য দিয়ে প্রবাহিত হয়ে বাংলাদেশে প্রবেশ করেছে। বাংলাদেশে এটি মৌলভীবাজার জেলার মধ্য দিয়ে সিলেট সমভূমিতে চলে গিয়েছে, পরবর্তীতে ধোলাই নদী এটির সাথে সাথে মিলিত হয়ে উত্তর-পশ্চিম দিকে প্রবাহিত হয়েছে এবং কুশিয়ারা মনুমুখে গিয়ে মিশেছে। এটি ১৬৭  কিলোমিটার দীর্ঘ, যা ত্রিপুরার দীর্ঘতম নদী। এটি মনু শহরের কাছে অবস্থিত।  কিংবদন্তি কথিত আছে হিন্দুশাস্ত্রকার মনু এ নদীর তীরে শিবপুজা করতো ব'লে এ নদীর নাম হয়েছে মনু। নদীটির উপর ২০০ মিটার প্রস্থের একটি রেলসেতু রয়েছে। নদীটির অববাহিকার আয়তন ৫০০ বর্গকিলোমিটার। নদীটির জলপ্রবাহ সারাবছরই থাকে।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৯৯-৩০০।  ব্যুৎপত্তি  মনু নদী ভারতের ত্রিপুরা রাজ্যের পাহাড়ি এলাকা থেকে উৎপত্তি লাভ করে মৌলভীবাজার জেলার কুলাউড়া উপজেলার শরীফপুর ইউনিয়নের মধ্য দিয়ে বাংলাদেশে প্রবেশ করেছে। পরে জেলার বিভিন্ন স্থান দিয়ে প্রবাহিত হয়ে কুশিয়ারা নদীতে পতিত হয়েছে।   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ত্রিপুরার নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:মৌলভীবাজার জেলার নদী বিষয়শ্রেণী:সিলেট জেলার নদী বিষয়শ্রেণী:কুলাউড়া উপজেলা বিষয়শ্রেণী:বালাগঞ্জ উপজেলা বিষয়শ্রেণী:বাংলাদেশের নদী বিষয়শ্রেণী:মৌলভীবাজার জেলা বিষয়শ্রেণী:সিলেট বিভাগের নদী
আইমার ওরোস উয়ার্তে (; জন্ম: ২৭ নভেম্বর ২০০১; আইমার ওরোস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব ওসাসুনা এবং স্পেন জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২২ সালে, ওরোস স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছেন।   প্রারম্ভিক জীবন  আইমার ওরোস উয়ার্তে ২০০১ সালের ২৭শে নভেম্বর তারিখে স্পেনের আরাসুরিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ওরোস স্পেন অনূর্ধ্ব-২১ এবং স্পেন অনূর্ধ্ব-২৩ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২২ সালের ১৮ই নভেম্বর তারিখে তিনি জাপান অনূর্ধ্ব-২১ দলের বিরুদ্ধে ম্যাচে স্পেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3966592 ওরোস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত স্পেন অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ক্লাব আতলেতিকো ওসাসুনার খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:সেহুন্দা দিভিসিওন আরএফইএফ-এর খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:ক্লাব আতলেতিকো ওসাসুনা বি-এর খেলোয়াড় বিষয়শ্রেণী:স্পেনের অলিম্পিক ফুটবলার বিষয়শ্রেণী:অলিম্পিক স্বর্ণপদক বিজয়ী স্পেনীয়
টনি উরা (জন্ম: ১৫ অক্টোবর ১৯৮৯) একজন পাপুয়া নিউ গিনির ক্রিকেটার। উরা ডানহাতি উদ্বোধনী ব্যাটসম্যান হিসাবে খেলেন।  ২০০৮ অনূর্ধ্ব-১৯ বিশ্বকাপ এবং ২০১০ অনূর্ধ্ব-১৯ বিশ্বকাপে পাপুয়া নিউ গিনির অনূর্ধ্ব-১৯ দলের হয়ে বয়স ভিত্তিক গ্রুপের ক্রিকেট খেলেন। ২০১১ বিশ্ব ক্রিকেট লীগ তৃতীয় বিভাগের খেলায় বারমুডার বিপক্ষে লিস্ট এ ক্রিকেটে অভিষেক করেন। তিনি প্রতিযোগিতায় আরও ৫টি লিস্ট এ ম্যাচ খেলেছিলেন, শেষটি ছিল হংকংয়ের বিপক্ষে। প্রতিযোগিতায় ৬ ম্যাচে ১৫.৩৩ গড়ে ৯২ রান সংগ্রহ করেছিলেন, যার মধ্যে একটি অর্ধশতক ছিল। এটি ছিল তার সর্বোচ্চ স্কোর এবং অর্জন করে বারমুডার বিপক্ষে।  ৮ নভেম্বর ২০১৪ - এ অস্ট্রেলিয়ায় হংকংয়ের বিপক্ষে পাপুয়া নিউগিনির হয়ে একদিনের আন্তর্জাতিক (ওডিআই) ক্রিকেটে অভিষেক করেন। টুয়েন্টি২০ আন্তর্জাতিক ক্রিকেটে অভিষেক হয় আয়ারল্যান্ড বিরুদ্ধে ২০১৫ আইসিসি বিশ্ব টুয়েন্টি২০ বাছাইপর্ব প্রতিযোগিতায় ১৫ জুলাই ২০১৫ তারিখে।  ২০১৮ ক্রিকেট বিশ্বকাপ বাছাইপর্বে, উরা আয়ারল্যান্ডের বিপক্ষে ১৪২ বলে ১৫১ রান করে ্থএকটি জাতীয় রেকর্ড তৈরি করেন, যদিও খেলায় তার দল পরাজিত হয়। পরের ম্যাচে ওয়েস্ট ইন্ডিজের বিপক্ষে দুটি দলের মধ্যকার উদ্বোধনী ওডিআই খেলায় অ্যাশলে নার্সের বলে দুটি ছক্কা মেরে ৪৫ বলে ৩৭ রান সংগ্রহ  করেছিলেন।http://www.espncricinfo.com/series/8038/scorecard/1133007/papua-new-guinea-vs-west-indies-10th-match,-group-a-world-cup-qualifier-2017-18/ Scorecard ক্রিকেট বিশ্বকাপ বাছাইপর্বের টুর্নামেন্টের সমাপ্তির পরে, আন্তর্জাতিক ক্রিকেট কাউন্সিল (আইসিসি) উরাকে পাপুয়া নিউ গিনির দলে উঠতি তারকা হিসাবে চিহ্নিত করেছে।  ২০১৮ সালের আগস্টে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব প্রতিযোগিতার গ্রুপ এ'র জন্য সে পাপুয়া নিউ গিনির দলের প্রতিনিধিত্ব করে। পাপুয়া নিউ গিনির বাছাইপর্বের সামোয়ায়ের বিপক্ষে, উরা ৫৫ বলেই ১২০ রান করেছিলেন। মার্চ ২০১৯ সালে, তাকে পাপুয়া নিউ গিনির দলে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব প্রতিযোগিতার আঞ্চলিক ফাইনালের জন্য তার নাম রাখা হয়েছিল। ২৩ মার্চ ২০১৯, ফিলিপাইনের বিপক্ষে পাপুয়া নিউ গিনির প্রথম ব্যাটসম্যান হিসাবে উরা  টুয়েন্টি২০ আন্তর্জাতিকে সেঞ্চুরী করে ও অপরাজিত ১০৭ রান সংগ্রহ করেছিলেন। টুর্নামেন্টে তিনি চার ম্যাচে ২৪৩ রান নিয়ে শীর্ষস্থানীয় রান সংগ্রহকারী ছিলেন। পরের মাসে, নামিবিয়ায় আইসিসি ওয়ার্ল্ড ক্রিকেট লীগ দ্বিতীয় বিভাগ টুর্নামেন্টের জন্য পাপুয়া নিউ গিনির দলে তাকে নাম দেওয়া হয়েছিল।  ২০১৯ সালের জুনে, তিনি প্যাসিফিক গেমসে পুরুষ টুর্নামেন্টে পাপুয়া নিউ গিনি ক্রিকেট দলের প্রতিনিধিত্ব করার জন্য নির্বাচিত হয়েছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য পাপুয়া নিউ গিনির দলের প্রতিনিধিত্ব করার সুযোগ পান তিনি।   তথ্যসূত্র    বহিঃসংযোগ    ইএসপিএনক্রিকইনফোতে টনি উরা   টনি উরা ক্রিকেটআরচাইভে  বিষয়শ্রেণী:পাপুয়া নিউগিনির টুয়েন্টি২০ আন্তর্জাতিক ক্রিকেটার বিষয়শ্রেণী:পাপুয়া নিউগিনির একদিনের আন্তর্জাতিক ক্রিকেটার বিষয়শ্রেণী:পাপুয়া নিউগিনির ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:উইকেট-রক্ষক